一號風球生效 馬場有化骨龍出沒
2024年05月31日 15:15
東網電視
更多新聞短片
艾道拿一對仔女向鏡頭賣萌，十分可愛。
隨住熱帶低氣壓靠近，天文台會在今午4時至6時改發三號強風信號，而今早一號風球下，沙田馬場晨課順利進行，期間有3組泥閘舉行，雖然當中冇乜明星馬參與，但卻吸引艾道拿及湯普新帶埋化骨龍(對仔女另一稱呼)到場享受片刻天倫樂，令烽火台搖身一變為兒童樂園。
需知艾道拿及湯普新各騎一駒試閘，前者替第3組「明心知遇」出試，而後者只策第2組「超威力」，兩人趁自己有空檔，立即帶埋自己啲化骨龍一齊睇馬，由於湯普新的兒子太年幼，需全程由其太太用孭帶孭住，而同樣身為父親的田泰安都好識做，特登騎住隻「安熠」在面前畀佢哋影相。至於艾道拿一對仔女早有落雨預備，在女傭陪同下穿定水鞋到場，更對住鏡頭賣萌，十分可愛，近觀馬匹時表現得好興奮。